پرزیدنت رجب طیب اردوغان، فران‌سیز سیاست بیلیمچی فیلیپ مورو دفارگس حاقیندا، اونا یؤنلیک ایفاده‌لری سببیله "جمهورباشقانینا سوی-قصده عزم ائتدیرمک"دن شیکایت ائتدی.
پرزیدنت اردوغانین وکیلی حسین آیدین، مووکّی‌لی اردوغان آدینا آنکارا جمهوریت باش ساوجیلیغینا دؤرد صحیفه‌لیک جینایت اعلانی عریضه‌سی وئردی.
دیلیکچه‌ده، فرانسیز سیاست بیلمچی دفارگس‌ین، بیر تلویزیون کانالیندا پرزیدنت اردوغان حاقیندا صرف ائتدیگی "... گؤردوگوموز قدریله حقوقی یول باغلاندی، یا ایچ ساواشی یا دا دئییلمه‌سی چتین بیر هیپوتز، اردوغانین اؤلدورولمه‌سی‌دیر. بئله بیر اورتامدا سوی-قصدی اونوتمایاق." سؤزلرینه یئر وئریلدی.
دفارگس‌ین آچیقلامالاری‌نین، غربده آرتیق پسیکیاتریک ناراحاتلیغا چئوریلن اردوغان دوشمن‌لیگی‌نین گلدیگی نقطه اعتباریله عیبرت وئریجی اولدوغو ایفاده ائدیلن دیلکچه‌ده، دفارگسین، آچیق-آشکار اردوغانا سوی-قصده عزم ائتدیرمسی‌نین یالنیز حوقوقچولارین دئییل، روح ساغلیغییلا ماراق‌لانان دوکتور‌لارین دا ماراق ساحه‌سینه گیردیگی قید ائدیلدی.
فرانسیز سیاست بیلمچی دفارگسین حرکتیله 5237 سایلی تورک جزا قانونونون 310. مادده‌سینده تشکیل ائدیلن " جوهورین باش ساوچیلیغینا سوی-قصد و فعلی سالدیری" گوناهینی ایشلدیگی بیل‌دیریلن عریضه‌ده، "داها اوّل آوروپانین مختلیف پایتخت‌لرینده جمهورباشقانیمیزا سوی-قصد گوناهینا دعوت خصوصیتین‌دکی حرکتلر و آوروپانین بیر چوخ اؤلکه‌سینده آچیقجا حمایه گؤرن ترور تشکیلات‌لاری دا دیقته آلیندیغیندا، شبهه‌لی‌نین آچیقلامالاری‌نین ساده بیر دوشونجه آچیقلاماسی خصوصیتینده اولمادیغی و ایفاده ائدیلن جینایته تشویق ائتدیرمه خصوصیتینده اولدوغو آچیق‌دیر. شبهه‌لی حاقیندا ایسناد ائدیلن جینایته گؤره تورکیه‌ده سوروشدورما و جینایت تعقیبی ائدیلمه‌سی قانونن مومکون‌دور. " قیمتلندیرمه‌سی ائتدی.
عریضه‌ده، "جمهوریت باش ساوچیسینا سوی-قصد و فعلی سالدیری" گوناهین‌دان سوروشدورما و جینایت تعقیبی آچیلماسی اوچون فاعلین تورکیه‌ده اولماسینا احتیاج اولمادیغی، عدالت ناظیرلیگی‌نین ده طلبینه احتیاج قالما‌دان فاعل حاقیندا هر هانسی بیر شرطه باغلی اولما‌دان بیرباشا سوروشدورما آچیلماسی‌نین قانونن مومکون اولدوغو ایفاده ائدیلدی.
دفارگس‌ا اوزرینه آتی‌لی جینایتدن سوروشدورما آچیلماسی طلب ائدیلن شیکایت‌ده، تورکیه‌یه گلمه‌سی و یا تورکیه‌یه قایتاریلماسی حالیندا دفارگسین، عقل سا‌غلیغی‌نین یئرینده اولوب اولمادیغی موضوعسوندا، ساغلیق قورولوندا موشاهیده آلتینا آلینماسی ایستندی.
عقل ساغلیغی‌نین یئرینده اولدوغونون تثبیتی حالیندا دفارگسین بؤلوجو ترور تشکیلاتی پ.ک.ک و فتح الله چی ترور تشکیلاتی فتو باشدا اولماق عذره، ترور تشکیلات‌لاری علاقه‌سی و سوی-قصد تعلیماتینی کیم‌لره وئردیگی‌نین آراشدیریلماسی ایستنن عریضه‌ده، سوروشدورما نتیجه‌سینده الده ائدیلن دلیل‌لره گؤره دفارگس و باغلانتی‌لی شخص‌لر حاقیندا اجتماعی دعوی آچیلماسی طلبینده اولدو.
